Source: https://tasz.hu/tasz-sikerek?page=4
Timestamp: 2018-03-18 11:53:08
Document Index: 34919631

Matched Legal Cases: ['Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

Sikereink | Page 5 | TASZ
A TASZ tevékenységéről évente átlagosan 110 televíziós interjúban, 100 rádióműsorban és több száz sajtómegjelenésben számolunk be. A saját blogunkon minden héten több saját írás is megjelenik, illetve számos érdekérvényesítő videót is készítünk. 2016-ban a legnézettebb videónk a 4 milliárd 7 pendriveon - Megszereztük a Századvég-tanulmányokat című volt, közel 80.000 nézővel.
A TASZ jogsegélyszolgálata ingyenesen elérhető telefonon, emailen. Éves szinten 2300 megkeresésre válaszolunk és körülbelül 120 egyedi ügyben nyújtunk jogi képviseletet. 2016-ban majdnem minden munkanapon ott voltunk egy segítséget kérő állampolgár mellett a tárgyalóteremben.
A munkánkat sokan támogatják. Több, mint 2000 ember ajánlotta fel nekünk 2017-ben a személyi jövedelemadója 1 %-át. Számos cég úgy támogat minket, hogy alacsonyabb áron nyújta számunkra a szolgáltatását. Ha fontos számodra a szabadság, akkor légy a részvényesünk! Bővebben: http://tasz.hu/tamogatas
Keresgélj kapcsolódó híreink között, ismerd meg aktuális sikereinket!
A Fővárosi Bíróság 2011. szeptember 21-i végzéseivel hatályon kívül helyezett két rendőri határozatot: azokat, amelyekkel Budapest Rendőrfőkapitánya a Kossuth-térre és a Várba, szombatra és vasárnapra szabályosan bejelentett szakszervezeti tüntetéseket megtiltotta. A tervetett tüntetések így megtarthatók, a bíróság az ügyekben osztotta a bejelentő képviseletét ellátó Társaság a Szabadságjogokért (TASZ) jogvédő szervezet álláspontját, mely szerint a rendőrségi határozatok indoklása nem állta meg a helyét és tiltásra nem lett volna ok.
Első fokon pert nyert a Nyugat.hu hírportál a Falco Kc Szombathely Kft ellen közérdekű adatok kiadása iránt indított perben a Szombathelyi Városi Bíróságon.
A szólásszabadság erősebb a tokaji bor becsületénél. A strasbourg-i Emberi Jogok Európai Bírósága a TASZ által képviselt újságírónak, Uj Péternek adott igazat.
Dübörög a TASZ-szekér: egy hét alatt négy díjat nyertek a TASZ filmjei és programjai különböző eseményeken és versenyeken.
Önkormányzati tulajdonú közüzem nem titkolhatja el a gazdálkodásával kapcsolatos információkat – mondta ki a Győr – Moson – Sopron Megyei Bíróság. Ha kíváncsi, hogy a szolgáltatója mire költi a befizetéseit, erre az ítéletre hivatkozhat!
Nyilvánosak-e egy önkormányzat által megrendelt szakértői anyagok és azok ára?
A Fővárosi Bíróság tegnap kihirdetett ítélete szerint jogszerűtlenül titkolta a Magyar Villamos Művek csoport, hogy kiknek és milyen összegben nyújtott szponzori támogatást 2007-től 2009. júniusáig terjedő időszakban. Az alperes állami tulajdonú vállalat perbeli magatartása szélsőségesen, de jól példázza, hogy az állam időnként hogyan viszonyul az információszabadsághoz.
A Fővárosi Bíróság ma hozott elsőfokú ítéletében a KPMG pénzügyi tanácsadó cég által készített, a sávolyi motorpálya pénzügyi megvalósíthatóságáról szóló hatástanulmányának kiadására kötelezte a Magyar Fejlesztési Bankot.
Sikeres kegyelmi kérvény
A köztársasági elnök a TASZ kérvénye okán gyakorlota kegyelmi jogkörét: megmenekült a börtöntől a sajókazai szülőpár.
A rendőrség honlapján elérhető az országban fellelhető összes térfigyelő kamera elhelyezkedése.
Múlt hét csütörtökön lemondott a sávolyi projekt koordinálásáról a Balatoni Fejlesztési Tanács elnöke, majd pénteken az MFB és a gazdasági tárca bejelentette, nem köt szerződést a beruházóval a MotoGP-pálya megépítésére. A tisztázatlan kormánytámogatás felfüggesztését követelő civil szervezetek üdvözlik ezen bejelentéseket, ugyanakkor felhívják a figyelmet arra, hogy a beruházással kapcsolatos dokumentumok nyilvánossága továbbra sem biztosított, illetve továbbra is válaszokra várnak az eddigi döntések hátterével kapcsolatban.
Az Index egy újságírója 2009. júniusában közérdekű adatigényléssel fordult az összes, az Oktatási és Kulturális Minisztérium által felügyelt, vagyis állami pénzből gazdálkodó egyetem és főiskola rektorához, hogy hozzák nyilvánosságra az egyetemi vezetők - a rektorok, a rektor-helyettesek és a dékánok - fizetését. A Fővárosi Bíróság ítélete szerint a rektorok fizetése közérdekből nyilvános adat.
Több mint egy évig tartó pereskedés után a Legfelsőbb Bíróság ítélete alapján a Centrumnak nyilvánosságra kell hoznia a bevételeire vonatkozó adatokat.
Kiderülhet, hogy miért nem férhettek hozzá az ingatlanalapokban elhelyezett betéteikhez a befektetők, amennyiben a Pénzügyi Szervezetek Állami Felügyelete végrehajtja a ma hozott jogerős ítéletet.
A Legfelsőbb Bíróság ma hozott döntésével hatályban tartotta azt a jogerős ítéletet, amely az állami tulajdonú cégek vezetőinek javadalmazásával kapcsolatos adatok nyilvánosságra hozatalát rendelte el.
Milyen belső, nyilvánosság számára ismeretlen szabályok alapján vetik ki a pótdíjak Szombathelyen? Ezeknek az adatoknak a nyilvánosságra hozatala volt a tegnap lezárt pernek a tétje, amelyet jogerősen nyert meg Óvári Árpád, szombathelyi lakos az önkormányzati tulajdonban álló Vagyonhasznosítási és Vagyongazdálkodási részvénytársaság ellen (SZOVA Zrt.). A jogi képviseletet nyújtó TASZ üdvözli a döntést, amely jó precedenst teremtett a parkolási társaságokkal hadakozó emberek számára.
A TASZ a sajtóban
ATV Start - Jogerősen nyertünk az NFM-el szemben
Origo - Pert nyert az [origo] és a TASZ az NFA ellen
Index - TASZ vs. Médiatanács: 2-0